Document ID: 32007D0347

РЕШЕНИЕ НА КОМИСИЯТА
от 16 май 2007 година
за изменение на Решение 2004/416/ЕО относно временни спешни мерки по отношение на някои цитрусови плодове с произход от Аржентина или Бразилия
(нотифицирано под номер C(2007) 2089)
(2007/347/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 16, параграф 3 от нея,
като има предвид, че:
(1)
Решение 2004/416/ЕО на Комисията (2) утвърди временни спешни мерки по отношение на плодовете от Citrus L., Fortunella Swingle, Poncirus Raf. и техните хибриди с произход от Аржентина или Бразилия с цел по-голяма сигурност в предпазването от навлизане на вредни организми, и по-специално на Guignardia citricarpa Kiely и Xanthomonas campestris.
(2)
Въз основа на оценката, извършена от Хранителната и ветеринарна служба през 2004 и 2005 г. в Аржентина и в Бразилия, на информацията от подробните технически доклади за резултатите от фитосанитарните проверки на тези цитрусови плодове, внесени от Аржентина и Бразилия, проведени през 2004, 2005 и 2006 г. от държавите-членки, както и на допълнителни данни, предоставени от Аржентина през 2006 и 2007 г. относно системата за проследяване и официалния регистър на операторите, въведени в Аржентина в областта на износа на цитрусови плодове, стана ясно, че е отпаднала необходимостта от временните спешни мерки по отношение на Аржентина.
(3)
Ефектът от временните спешни мерки беше оценяван няколко пъти от Постоянния фитосанитарен комитет през 2005, 2006 и 2007 г. Беше предложено да бъдат премахнати временните спешни мерки за цитрусовите плодове с произход от Аржентина, но да останат все пак в сила по отношение на цитрусовите плодове с произход от Бразилия.
(4)
Решение 2004/416/ЕО следва да бъде съответно изменено.
(5)
Мерките, предвидени в настоящото решение, са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Решение 2004/416/ЕО се изменя, както следва:
1)
Думите „Аржентина или“ в заглавието се заличават.
2)
Думите „Аржентина или“ в член 1 се заличават.
3)
Член 2 се заменя със следния текст:
„Без да се нарушават разпоредбите на Директива 94/3/ЕО на Комисията (3), всяка държава-членка, която внася цитрусови плодове с произход от Бразилия, следва да представи на Комисията и на останалите държави-членки най-късно до 31 декември 2007 г. подробен отчет за резултатите от фитосанитарните проверки, проведени върху тези плодове в съответствие с член 13, параграф 1 от Директива 2000/29/ЕО, между 1 май и 30 ноември 2007 г.
4)
В член 3 „2004 г.“ се заменя с „2007 г.“.
5)
Член 4 се заличава.
6)
В член 5 „2005 г.“ се заменя с „2008 г.“.
7)
Приложението се изменя, както следва:
а)
думите „Аржентина или“ в точки 1 и 2 се заличават;
б)
думите „съответно на Аржентина или на Бразилия“ в точка 3 се заменят с думите „на Бразилия“.
Член 2
Адресати на настоящото решение са държавите-членки.
Съставено в Брюксел на 16 май 2007 година.

Labels: 17
20
3
6
18